KMFDM

**KMFDM** (акронім ад нямецк. *Kein Mitleid Für Die Mehrheit*, літаральна «*ніякай літасьці да большасьці*», першапачаткова — граматычна няправільнае *Kein Mehrheit Für Die Mitleid*) — нямецкі музычны гурт, што працуе ў стылях індастрыял-мэтал, электра-індастрыял. Сярод іншых расшыфровак былі *Kill Mother Fucking Depeche Mode, Kidnap Madonna For Drug Money, Kylie Minogue Fans Don’t Masturbate,  Karl Marx Found Dead Masturbating*.

## Гісторыя

### Заснаваньне, першыя альбомы

Гурт KMFDM утвораны 29 лютага 1984 году ў Нямеччыне Сашам Канецка і Уда Штурамам, калі яны падрыхтавалі музычнае суправаджэньне для парыскай міжнароднай выставы маладых мастакоў *Erste Hilfe*. Тады гурт меў назву *Keine Mehrheit Für Das Mitleid*, якая ў тым жа годзе зьмянілася на абрэвіятуру KMFDM: пасьля таго як Саша і Эн Эш пакінулі «Missing Foundations», яны ўзялі да сябе ў каманду ангельца  Рэйманда Ўотса, як й прыдумаў абрэвіятуру KMFDM, бо для яго назва *Keine Mehrheit Für Das Mitleid* была заскладанай. Гэтакім складам гурт выдае  свой першы касэтны альбом Opium, які прынёс яму невялікую вядомасьць сярод наведнікаў андэграўндных клюбаў Гамбурга.

У 1986 годзе на лэйбле Z Records выходзіць другі паўнавартасны альбом KMFDM **[[What Do You Know, Deutschland?]]**. Некаторыя песьні напісаныя яшчэ да прыходу Эша. Да альбому выходзіць самотнік *[[Kickin' Ass]]*, пазьней перавыдадзены. У 1987 годзе альбом дзякуючы высілкам лэйблу SkySaw Records выдаецца ў Вялікабрытаніі з дадаткам некалькіх іншых кампазыцый. Для вокладкі альбому да працы быў далучаны мастак, вядомы як Brute!, дызайн якога заўважны практычна на ўсіх альбомах гурта. У далейшым той жа чалавек займаўся здымкамі гурта ў якасьці прадусара і рэжысэра.

### Пераход на Wax Trax і перанайменаваньне

Пазьней гурт аформіў кантракт з амэрыканскім лэйблам «Wax Trax Records». Пэршымі рэлізамі тут сталі альбомы **«Don’t Blow Your Top»** і **«UAIOE»**. Змрочныя тэксты (*If I had a shotgun, I’d blow myself to hell*), адпаведныя афармленьню альбомаў у выкананьні Брута, зрабілі гурт культавай камандаю ў ЗША, дзе тады пражывалі Саша Канецка і Эн Эш. Цяпер яны пачалі рабіць больш гітарна-арыентаваную музыку, усё яшчэ балянсуючы на мяжы «экспэрымэнту». Наступным альбомам **KMFDM** быў **Angst**, выпушчаны ў 1993 годзе, дзе ўдасканалілася агрэсіўнае спалучэньне электроннага рытму і віску гітары. Пасьля таго Эн Эш выпусьціў сольны поп-электронны альбомі перабраўся ў Новы Арлеан. Канецка зьехаў у  Сіетл, дзе супрацоўнічаў з былым чальцом каманды Рэймандам Ўотсам, які пад шыльдаю **Pig** запісваў EP *Sin Sex & Salvation*.

KMFDM вярнуліся ў 1995-м са змрочным альбомам **Nihil**. Выпусьціўшы яшчэ колькі дыскаў, 22 студзеня 1999 году паводле рашэньня Канецкі і Эша гурт пад ранейшаю назвай спыніў існаваньне. Аднак у красавіку іхнія імёны зноў трапілі на першыя палосы газэтаў. Справа ў тым, што выданьне іх чарговага дыску **Adios** супала з часам знакамітай перастрэлкі ў школе Калюмбайн. Адзін з нападаўцаў насіў бэйсболку  з эмблемаю «KMFDM», таксама трымаў тэксты гурта на сваім сайце. Музыкам давялося доўга даказваць адсутнасьць свайго дачыненьня да гэтага. У тым жа годзе Саша Канецка і Цім Сколд пад шыльдаю MDFMK 28 сакавіка 2000 году выпускаюць аднайменны альбом MDFMK.

### Прыход Лючыі Цыфарэлі, адраджэньне

Распусьціўшы гурт, Саша  знаёміцца зь Лючыяй Цыфарэлі і з 2001 яны ствараюць новы матар’ял для KMFDM. Паралельна разам з Ўотсам і двума ўдзельнікамі японскага гурта Buck-Tick, пад шыльдаю  Schwein выдаюць альбом **«Schweinstein»**. Доўгачаканае вяртаньне KMFDM адзначана рэлізам  самотніка «BOOTS» і  альбому **«Attak»** і сакавіку 2002. У жніўні 2003 на лэйбле Sanctuary Records выходзіць WWIII . Пасьля пачынаецца тур, сьпярша па Амэрыце, пазьней па Эўропе (і Расеі). Пасьля зьменаў складу, у 2005, увосень выходзіць  альбом *Hau Ruck*, а пасьля альбом рэміксаў «Ruck Zuck». Напачатку восені 2006 году зьявілася афіцыйнае паведамленьне пра новы сайд-праект Сашы і Лючыі: гурт **KGC** (сумесна з Гарсія з Curve), выйшаў і дэбютнік з назвай **Dirty Bomb**.

У 2007 г. гурт запісвае дыск «Tohuvabohu», а ў пачатку 2008 — зборнік рэміксаў «Brimborium»… У 2009 годзе, падчас 25-годзьдзя KMFDM, запісваецца альбом «Blitz», у запісе прыняў удзел «блудны сын» Цім Сколд. KMFDM упершыню запісваюць расейскамоўную песьню, з характэрнаю назваю — «Davai».  2010 год адзначаны традыцыйным выданьнем рэміксаў — «Krieg»… 2011 г. — год выданьня 17-га студыйніка з выразна электронным гукам — «WTF?!».

## Дыскаграфія

### Студыйныя альбомы
* *Opium* (1984, перавыдадзена ў 2002-м на KMFDM Records)
* *What Do You Know, Deutschland?* (1986, перавыдадзена ў 2007-м на KMFDM Records)
* *Don’t Blow Your Top* (1988, перавыдадзена ў 2007-м на KMFDM Records)
* *UAIOE* (1989)
* *Naïve* (1990)
* *Money* (1992)
* *Angst* (1993)
* *Nihil* (1995)
* *Xtort* (1996)
* *Symbols* (1997)
* *Agogo* (1998)
* *Adios* (1999)
* *Attak* (2002)
* *WWIII* (2003)
* *Hau Ruck* (2005)
* *Ruck Zuck* (2006)(EP)
* *Tohuvabohu* (2007)
* *Brimborium* (2008)(EP)
* *Blitz* (2009)
* *Krieg* (2010)(EP)
* *Wurst* (2010)
* *Greatest Shit* (2010)
* *WTF?!* (2011)

### Самотнікі

* *Kickin' Ass* (1987)
* *Don’t Blow Your Top* (1988)
* *More & Faster* (1989)
* *Virus* (1989)
* *Godlike* (1990)
* *Naïve/The Days of Swine & Roses* (1991)
* *Split* (1991)
* *Vogue* (1992)
* *Money* (1992)
* *Help Us/Save Us/Take Us Away* (1992)
* *Sucks* (1993)
* *A Drug Against War* (1993)
* *Light* (1994)
* *Glory* (1994)
* *Juke Joint Jezebel* (1995)
* *Trust/Juke Joint Jezebel* (1995)
* *Juke Joint Jezebel* (The Morodor Mixes)* (1995)
* *Year of the Pig* (1995)
* *Brute* (1995)
* *Rules* (1996)
* *MDFMK* (1998)
* *Boots* (2002)
* *Day of Light* (2010)
* *Godlike 2010* (2010)
* *Light 2010* (2010)
* *Krank* (2011)

=== Канцэртныя альбомы ===

* *Sturm & Drang Tour 2002* (2003)
* *WWIII Live 2003'' (2004)

## Вонкавыя спасылкі

* Лючыя - афіцыйны сайт

Катэгорыя:Нямецкія музычныя гурты
Катэгорыя:Індастрыял-гурты
Катэгорыя:Гурты ў стылі індастрыял-мэтал